นายกรัฐมนตรี สวมแมสผ้าลายไทย ก่อนรับบริจาคเงินสมทบกองทุนโควิด-19 รวม 15 ล้านบาท
นายกรัฐมนตรี สวมแมสผ้าลายไทย ก่อนรับบริจาคเงินสมทบกองทุนโควิด-19 รวม 15 ล้านบาทพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรี (ครม.) โดยนายกรัฐมนตรี ได้สวมหน้ากากอนามัยแบบผ้าลายไทย ซึ่งมีลายแบบเดียวกับเสื้อที่สวมใส่ เมื่อผู้สื่อข่าวถามว่าช่วงนี้นายกรัฐมนตรี  ดูผอมลง นายกรัฐมนตรีกล่าวพยักหน้าโดยก่อนการประชุม พลตำรวจเอก สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย เข้าพบนายกรัฐมนตรี เพื่อมอบเงินสนับสนุนการแก้ไขปัญหาโรคติดเชื้อโควิด -19 ในนามของมูลนิธิ พล.ต.อ.สมยศ พุ่มพันธุ์ม่วง จำนวน 10 ล้านบาท ขณะเดียวกัน นายแสงชัย โสตถีวรกุล นายกสมาคมแต้จิ๋วแห่งประเทศไทย ก็ได้มอบเงินสนับสนุนการแก้ไขปัญหาโรคโค-วิด 5 ล้านบาท เพื่อเข้ากองทุนสนับสนุนการดำเนินการแก้ไขปัญหาจากโรคติดเชื้อไวรัสโคโรนา 2019 (โควิด-19)จากการยกระดับมาตรการป้องกันการแพร่ระบาดของเชื้อไวรัสโควิด -19 ในส่วนของสื่อมวลชนประจำทำเนียบรัฐบาลได้มีการปรับเปลี่ยนวิธีการทำงาน เพื่อเป็นการลดการแพร่ระบาดและการติดเชื้อ โดยปรับเปลี่ยนวิธีการสัมภาษณ์โดยจากนี้จะใช้วิธีการเชิญแหล่งข่าวมายืนที่ไมโครโฟน หรือในระยะห่างเกิน 2 เมตร เพื่อให้สัมภาษณ์ หรือตอบคำถาม โดยได้มีการประสานกับเจ้าหน้าที่สำนักโฆษก สำนักเลขาธิการนายกรัฐมนตรี ตั้งไมโครโฟนตามจุด ซึ่งมาตรการดังกล่าวเพื่อเป็นการป้องกันการแพร่กระจายและการสัมผัสกับเชื้อโรค